Дадатак 10

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА
«БІЯЛОГІЯ»

1. Рэалізацыя выхаваўчага патэнцыялу
Рэалізацыі выхаваўчага патэнцыялу вучэбнага прадмета «Біялогія» будзе спрыяць адукацыйная дзейнасць, якая прадугледжвае:
вывучэнне матэрыялаў пра навуковыя адкрыцці, асобасныя якасці і заслугі беларускіх навукоўцаў; 
дэманстрацыю дасягненняў у развіцці біялагічнай навукі і прамысловасці Рэспублікі Беларусь;
раскрыццё сутнасці экалагічных праблем і спосабаў іх вырашэння;
устанаўленне міжпрадметных сувязей біялогіі з іншымі навукамі (хіміяй, геаграфіяй, матэматыкай, фізікай);
акцэнтаванне ўвагі на важнасці біялагічных ведаў у выбары прафесіі, раскрыццё перспектыў дадзенага выбару на прыкладзе ўстаноў адукацыі Рэспублікі Беларусь.
Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, рэкамендуецца выкарыстоўваць гэтую форму работы зыходзячы з прынцыпу тэрытарыяльнай даступнасці. 
2. Вывучэнне вучэбнага прадмета ў ліцэі
[bookmark: _Hlk173937212][bookmark: _Hlk174628936]Інфармацыя аб размеркаванні вучэбных гадзін для вывучэння вучэбнага прадмета «Біялогія» на базавым і павышаным узроўнях размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Біялогія.
Звяртаем увагу, што зменшана колькасць лабараторных і практычных работ, якія праводзяцца пры вывучэнні вучэбнага прадмета «Біялогія» на працягу аднаго года ў рамках варыятыўнага вучэбнага плана.
Выключаны наступныя лабараторныя і практычныя работы:
практычная работа «Складанне ланцугоў і сетак харчавання»;
лабараторная работа «Выяўленне актыўнасці каталазы»;
лабараторная работа «Мітоз у клетках кораня цыбулі»;
практычная работа «Параўнанне будовы клетак эўкарыёт і пракарыёт»;
практычная работа «Рашэнне задач па тэме “Энергетычны і пластычны абмен”»;
лабараторная работа «Вывучэнне зменлівасці ў раслін і жывёл, пабудова варыяцыйнага раду і варыяцыйнай крывой»;
лабараторная работа «Выяўленне арамарфозаў і аламарфозаў у раслін і жывёл».
[bookmark: _Hlk236122987]3. Асобныя аспекты арганізацыі адукацыйнага працэсу (з улікам вынікаў ЦЭ, РКР, НДЯА) 
Пры арганізацыі адукацыйнага працэсу па вучэбным прадмеце «Біялогія» абавязковым з’яўляецца выкананне Правіл бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 03.08.2022 № 227 (у рэдакцыі пастановы Міністэрства адукацыі ад 01.08.2025 № 136).
Настаўнік біялогіі ў пачатку кожнай чвэрці праводзіць навучанне вучняў правілам бяспечных паводзін у вучэбным кабінеце біялогіі, а таксама правілам бяспечных паводзін перад пачаткам выканання практычнай або лабараторнай работы, экскурсіі і робіць пра гэта адпаведныя запісы ў класным журнале: «Навучанне правілам бяспечных паводзін» (або «НПБП») у графе «Змест вучэбных заняткаў».
Звяртаем увагу, што лабараторныя работы праводзяцца пры вывучэнні новага вучэбнага матэрыялу і маюць навучальны характар. Адзнакі за лабараторныя работы не выстаўляюцца. Лабараторныя работы могуць выконвацца ў сшытках для лабараторных і практычных работ або ў сшытках для навучальных работ.
Практычныя работы выконваюцца з мэтай праверкі ўзроўню засваення вучнямі тэарэтычных ведаў па пэўных тэмах вучэбных заняткаў. Яны праводзяцца, як правіла, пасля заканчэння вывучэння пэўнай тэмы або яе часткі. Адзнакі за практычныя работы выстаўляюцца ў сшыткі для лабараторных і практычных работ усім вучням, заносяцца ў класны журнал.
Адзнакі за справаздачы па выніках экскурсій выстаўляюцца ў класны журнал па меркаванні настаўніка.
Засваенне зместу вучэбнага прадмета «Біялогія» прадугледжвае не толькі авалоданне вызначаным аб’ёмам біялагічных ведаў, але і ўменнем іх практычнага прымянення да вучэбных і жыццёвых сітуацый.
Вынікі ЦЭ 2026 года паказалі, што для павышэння якасці адукацыі пры адборы дыдактычных сродкаў навучання варта аддаваць перавагу заданням, сканструяваным на аснове комплекснага падыходу да іх зместу.
Рэкамендуецца павялічваць колькасць заданняў, пры выкананні якіх неабходна прымяняць уменні аналізаваць, класіфікаваць, абагульняць, дакладна інтэрпрэтаваць тэкст, г. зн. якія патрабуюць комплекснага прымянення ведаў (напрыклад, пры вывучэнні тэм: «Антагенез. Эмбрыянальнае развіццё арганізмаў»; «Уласцівасці і функцыі бялкоў»; «Арганоіды цытаплазмы, іх будова і функцыі»; «Дзяленне клеткі»; «Клеткавае дыханне»; «Селекцыя і біятэхналогія»; «Рухальныя сілы і вынікі эвалюцыі»; «Прынцыпы сістэматыкі. Сучасная біялагічная сістэма»; «Вірусы»; «Бактэрыі»; «Споравыя расліны. Імхі»; «Плады»; «Жыццёвыя формы раслін»; «Класы Земнаводныя, Птушкі, Млекакормячыя: асаблівасці знешняй і ўнутранай будовы»; «Ахоўныя віды жывёл Рэспублікі Беларусь»; «Сістэмы органаў чалавека: нервовая, сенсорная, эндакрынная, сардэчна-сасудзістая, стрававальная» і інш.).
Як паказалі вынікі ЦЭ па біялогіі, для павышэння якасці засваення ведаў і адпрацоўкі ўменняў на вучэбных занятках мэтазгодна ўключыць у адукацыйны працэс наступныя віды вучэбнай дзейнасці: чытанне і аналіз біялагічных тэкстаў з вылучэннем ключавых паняццяў; пераўтварэнне тэкставай інфармацыі ў табліцы і схемы; запаўненне параўнальных табліц; адпрацоўка ўмення ўстанаўліваць адпаведнасць паміж біялагічнымі аб’ектамі і іх характарыстыкамі; рашэнне біялагічных задач; складанне лагічных ланцужкоў паслядоўнасці біялагічных працэсаў; пабудова класіфікацыйных табліц; параўнальны аналіз прадстаўнікоў расліннага і жывёльнага свету.
Звяртаем увагу, што для паспяховага вывучэння біялогіі неабходна не проста шматразовае выкананне заданняў, а сістэмнае вывучэнне вучэбнага прадмета з апорай на веды, якія фарміруюцца ў працэсе правядзення рэальнага біялагічнага эксперымента.
Для сістэматызацыі ведаў вучняў рэкамендуецца выкарыстоўваць вучэбную праграму факультатыўных заняткаў «Біялогія: абагульняльнае паўтарэнне» для X–XI класаў. Вучэбная праграма факультатыўных заняткаў размешчана на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Біялогія.
[bookmark: _Hlk235787548][bookmark: _GoBack]Звяртаем увагу, што ў Рэспубліцы Беларусь праводзяцца дыстанцыйныя вучэбныя змены па вучэбных прадметах матэматычнай і прыродазнаўчанавуковай адукацыі для падрыхтоўкі вучняў да алімпіяд, у тым ліку па вучэбным прадмеце «Біялогія». Інфармацыя аб парадку і тэрмінах правядзення вучэбных змен, тэксты заданняў і іх відэаразбор размешчаны ў рубрыцы «Вочна-дыстанцыйная школа алімпіяднага руху» на нацыянальным адукацыйным партале: https://adu.by/ Галоўная / Школа алімпіяднага руху.

